Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: módosítást annak érdekében, hogy a települési önkormányzatok területén mûködõ falugazdászokra egységesen a köztisztviselõk jogállásáról szóló 1992. évi XXIII. törvény hatálya terjedjen ki. Az ajánlást a földmûvelési és vidékfejlesztési miniszter elfogadta.
Paragraph Index: 303

módosítást annak érdekében, hogy a települési önkormányzatok területén mûködõ falugazdászokra egységesen a köztisztviselõk jogállásáról szóló 1992. évi XXIII. törvény hatálya terjedjen ki. Az ajánlást a földmûvelési és vidékfejlesztési miniszter elfogadta. OBH 3681/2002. A szociális biztonsághoz való jog sérül, ha a hatóság a katonai szolgálat elhalasztásáról való döntéshez a „fogyatékosságuk miatt más személy közremûködése nélkül önálló életvitelre nem képes személyek” állapotáról nem orvos-szakértõi véleményre alapozva, hanem szubjektív megítélésre hivatkozva alkot véleményt, és tagadja meg az igazolás kiadását. A panaszos beadványában azt sérelmezte, hogy szülei súlyos fogyatékosságára tekintettel sorkatonai szolgálat elhalasztása végett „katonai családfenntartói igazolást” kért az illetékes települési önkormányzat jegyzõjétõl, de azt I. és II. fokon is elutasították. A panaszos beadványához csatolta az ügyében keletkezett I. és II. fokú határozatokat, valamint szülei súlyos fogyatékosságát igazoló Országos Orvos-szakértõi Intézet (OOSZI) szakvéleményét. A panaszos szülei veleszületett süketnéma betegség miatt súlyosan fogyatékosok. Ezt az OOSZI szakhatósági vélemény is alátámasztja, és megállapítja, hogy a panaszos szülei önálló életvitelre nem képesek, és állapotuk végleges. A panaszost 2002. év tavaszán sorozásra idézték, és egyben tájékoztatták arról, ha beteg, fogyatékos hozzátartozói vannak, szolgálathalasztást kérhet. Mivel két fogyatékos személy ellátásáról kell gondoskodnia, kérelemmel fordult az illetékes települési jegyzõhöz a „családfenntartói igazolás” kiadása végett. Kérelméhez csatolta szülei állapotáról készült OOSZI I. fokú bizottságának szakvéleményét a súlyos fogyatékosság minõsítésérõl. Ennek ellenére, kérelmét elutasították, mert háziorvosuk egy olyan igazolást adott ki, hogy szülei egészségesek, önállóan ellátják magukat. Ezt követõen a panaszos fellebbezéssel élt az elsõfokú határozat ellen, mert a határozat téves háziorvosi szakvéleményen alapult. A Borsod-Abaúj-Zemplén Megyei Közigazgatási Hivatal a családfenntartói igazolás iránti kérelemmel kapcsolatos fellebbezést elutasította és az elsõfokú határozatot helybenhagyta, azzal az indoklással, hogy a panaszos nem felel meg a családfenntartói szolgálathalasztás megállapításá- hoz a jogszabály által támasztott feltételeknek, tekintettel arra, hogy a kérelmezõ szülei, önálló havi jövedelemmel rendelkeznek, míg a kérelmezõ alkalmi munkákból él. A honvédelmi törvény (Htv.) a honvédelmi kötelezettséget teljesítõk szociális érdekvédelmét biztosító egyik rendelkezése a családfenntartói szolgálathalasztás. A törvény 106. § (1) bekezdése szerint, a „Családfenntartói kötelezettség miatt a sorkatonai szolgálatra való behívását el kell halasztani annak a hadkötelesnek, aki a vele közös háztartásban élõ beteg, állandó ápolásra vagy gondozásra szoruló egyenes ági felmenõ rokonát egyedül tartja el, ha a rászorulónak eltar- tásra kötelezhetõ más hozzátartozója nincs, illetve, ha az ápolást vagy gondozást a más hozzátartozó nem tudja ellátni, és azt egészségügyi, szociális intézmény nem látja el, és a hadköteles behívása az eltartott hozzátartozó létfenntartását veszélyeztetné.”

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes